google/wiki40b huggingface dataset:
Nasjonalsosialistisk kunst

Nasjonalsosialistisk kunst er  billedkunst som er preget av den nasjonalsosialistiske ideologien i det tyske nazistpartiet NSDAP fra 1920-tallet til Tysklands nederlag i andre verdenskrig i 1945. Kunsten skulle uttrykke og forsterke de politiske og kulturelle idealene som partiet stod for, ikke minst en åndelig gjenfødsel som en del av skapelsen av Det tredje rike fra 1933. Nasjonalsosialistisk kunst er en litt upresis samlebetegnelse som omfatter flere kunstretninger og stiluttrykk fra denne perioden i tysk historie samt historiske kunstverk som ble ansett som ideologisk «korrekte» av nasjonalsosialistene. I det nazistiske Tyskland ble denne kunsten gjerne omtalt som Deutsche Kunst («tysk kunst»). 
Kunsten og kulturen i Nazityskland ble styrt av staten gjennom Reichskulturkammer (Rikskulturkammeret). Det stilmessige uttrykket hadde ofte grunnlag i klassisismen og romantikken. Modernismen og «ikke-arisk» kultur, for eksempel afroamerikansk jazz og jødisk kultur, ble betraktet som Entartete Kunst («utartet kunst») og utsatt for streng sensur.
Nasjonalsosialistisk kunst har av flere blitt sammenliknet med sosialistisk realisme, særlig slik den kom til uttrykk i propagandistiske verker fra det stalinistiske Sovjetunionen, men også seinere tiders kommunistisk statskunst. Enkelte har beskrevet de statskontrollerte nasjonalsosialistiske og kommunistiske kunstretningene under fellesbetegnelsen heroisk realisme.
Abraham Vilhelm Heffermehl

Biografi

Heffermehl ble født i Sørfold i Nordland, som sønn av sogneprest til Folda prestegjeld og stortingsrepresentant Jørgen Meier Heffermehl og Marie Helene (født Støren). Familien flyttet til Gloppen kommune i Nordfjord i midt på 1840-tallet. Abraham Heffermehl ble senere res. kapellan på Breim i Gloppen.
I 1866 tok han over ordførervervet i kommunen etter sin far, og satt i en periode til 1869. Han flyttet deretter til Aust-Agder fylke, og ble der 2. representant til stortinget for Høyre i to perioder, for Nedenes amt. Han satt i periodene 1889-91 og 1892-94. 
I 1900 var han ugift og sogneprest til Ringsaker.
Oryctoderus godeffroyi

Utseende

En middelsstor (ca. 20-25 millimeter), avlangt oval, blankt rødbrun til svart hornbille. Denne slekten mangler horn eller knøler på hodet og pronotum og ser derfor ikke ut som typiske hornbiller. Beina er kraftige, leggene på yttersiden med tenner, fotleddene ganske brede, spesielt hos hannen.

Utbredelse

Arten lever på Ny-Guinea, Salomonøyene og Vanuatu.
Kętrzyn

Den tyske orden

Byen ble etablert av Den tyske orden i 1329, og var en del av deres ordensstat. Området hadde da tidligere vært bebodd av en baltisk stamme som Tacitus kalte Æstier i sin bok Germania fra år 98. Området ble i 1345 og 1347 angrepet av litauere, som erobret og plyndret byen og den daværende borgen. Byens viktige strategiske beliggenhet gjorde at Den tyske orden bygget en forsterket borg opp igjen fra grunnen, med en ekstra mur i 1350.
I 1357 fikk byen byprivilegier av stormesteren for Den tyske orden.

Østpreussen

Senere ble byen og området en del av Østpreussen, og byen var kjent som Rastenburg, på polsk kalt Rastembork. På 1600-tallet var byen den tredje rikeste i Østpreussen, etter Königsberg og Memel. Senere naturkatastrofer, bybranner og plyndringer under kriger, samt pest, gjorde at rikdommen gikk tapt, og etter opptegnelser fra 1698 var byen nede på en sjette-plass.
Under første verdenskrig var det kamper i området, både i forbindelse med slaget ved Tannenberg og det etterfølgende første slaget ved de masuriske sjøer.

Andre verdenskrig

Stedet var viktig under andre verdenskrig, ettersom Adolf Hitlers hovedkvarter i store deler av krigen, Wolfsschanze, lå like i nærheten, nærmere bestemt ved landsbyen Görlitz (Gierłoż), knapt 1 mil fra Kętrzyn/Rastenburg i østlig retning. Her ble det mislykkede 20. juli-attentatet gjennomført i 1944. Ruinene av hovedkvarteret er i dag en turistattraksjon.

Etter krigen

Etter krigen ble de gjenværende tyske borgerne forvist, da området som følge av Potsdamkonferansen ble overført til Polen. Byen fikk sitt nye navn til ære for en polsk patriot fra området, Wojciech Kętrzyński.
Louis Armstrong New Orleans internasjonale lufthavn

Louis Armstrong New Orleans International Airport (IATA: MSY, ICAO: KMSY) er hovedflyplassen i New Orleans og det omkringliggende området. Flyplassen eies og drives av New Orleans kommune.
Flyplassen ble åpnet for trafikk i 1946.
The Puppy Song

«The Puppy Song» er en amerikansk sang, skrevet av Harry Nilsson. Den forekom på hans album Harry, som ble utgitt i august 1969. Nilsson skrev opprinnelig denne sangen på oppfordring av Paul McCartney til Mary Hopkin, en 18 år gammel sanger som hadde signert en platekontrakt for Apple Records og hvis første LP-album, Post Card, hadde med hennes versjon av Nilssons sang
Nora Ephron benyttet seg av Harrys versjon under rulletekstene på begynnelsen av hennes film, You've Got Mail (1998), og på slutten av første episode av TV-serien Wilfred.

David Cassidys versjon

Den ble gjort populær av David Cassidy på hans dobbelt A-sidede single Daydreamer/The Puppy Song, som nådde en førsteplass på den britiske singlelisten. Sangen finnes dessuten på Cassisys LP-album Dreams Are Nuthin' More Than Wishes (1973).

Norsk versjon

A. Diesen har skrevet en norsk tekst. Hans norske tittel er «Jeg ønsker meg en hvalp».
Agathonisi

Beskrivelse

Øyas eneste havn er bosetningen Agios Georgios (Sankt Georg) som består av noen få hoteller. Øya er også kjent lokalt som Gaidaro, eller ved sitt oldtidsnavn Tragea.
Det høyeste punkt på øya er 209 meter over havnivået. Denne toppen er lokalisert nær Mikro Chorio. Øya dekker et areal på 13,5 km².
Etter at øya ble en egen kommune i 1954 har den fått i gang flere utviklingsprosjekter som veger som har blitt utbedret og asfaltert, kraftstasjon, helikopterlufthavn, og kunstig havn. Øya har sitt eget ferskvannssystem og sanitærsystem.

Befolkning

En folketelling i 1981 viste at den var befolket av 133 mennesker. En folketelling i 1991 viste at befolkningen hadde dalt til 112, men ved ny telling i 2001 hadde den igjen økt til 158 og i 2011 var den steget til 185, 168 av disse bodde i Megálo Chorió, og kun 17 i Mikró Chorió. Kommunen Agathonisi, som også omfatter de ubebodde småøyene Gláros, Kounéli, Nerá, og Psathonísio, har et kombinert landareal på 14,500 km².
Innbyggerne var hovedsakelig fiskere og bønder, sammensatt av jordbrukskooperativ. En del arbeidet også med fiskeoppdrett. De siste tiårenes turistutvikling har ført til en økning av antallet fastboende og utvikling av en infrastruktur for turisme.

Navnet

Navnet Agathonisi skal ha blitt gitt av en lærerprest fra Fourni på 200- eller 300-tallet e.Kr. Navnet skal reflektere øyboernes gode vesen, Agatho betyr «god». Hele navnet Agathonisi oversettes således til «Gode øy».

Historie

I antikken var øya referert til som blant annet Psetoussa. Historikeren Thukydides kalte den for Tragaeae mens Strabon og Stefan av Bysants refererte til øya og dens naboøyer som Tragaeae. Plutark kalte den for Tragia.
Etter at karierne fra Anatolia hadde bosatt seg på øya ble den deretter bosatt av dorere og så av jonere fra Miletos. Øya var fødestedet for filosofen Theogitos, en student av Aristoteles.
Sjøslaget ved Lardi i 494 f.Kr. mellom den persiske og joniske flåten skjedde rett ved.
I løpet av den bysantinske perioden var øya antagelig bosatt av forviste bysantinere, en konklusjon som er trukket grunnet øyboernes språk, en særskilt ren form for gresk.
Øya var bosatt og forlatt flere ganger grunnet vanskelig forhold. I 1294 ble øy donert til klosteret på Patmos, og i 1522 ble den overtatt av Det osmanske rike. Den 6. august 1824 søkte den beseirete muslimske flåten til Det osmanske rike og mamelukkenes Egypt havn her. Øya ble også benyttet som tilfluktsted for pirater fram til 1300-tallet.
Tidlig på 1800-tallet søkte innbyggere fra øyene Patmos og Fournoi seg til Agathonisi. I 1912 kom Agathonisi under italiensk styre som med resten av øyene i Dodekanesene, og i 1943 ble den overtatt av det nasjonalsosialistiske Tyskland da Italia trakk seg ut av aksemaktene. Den ble offisielt overgitt til Hellas den 7. mars 1948. Den ble administrativt styrt under kommunen Patmos, men denne løsningen var ikke heldig grunnet avstanden og mangelen på transportmuligheter. Øya ble egen kommune i 1954 og den 18. februar 1959 ble gitt lokalstyre.
Predasjon

Definisjon og avgrensing

Predasjon er vanligvis definert slik at rovdyret jakter på mange byttedyr i løpet av livet, men bare ett av gangen, og at byttet drepes og spises. Dermed kan rovdyr avgrenses mot parasittoider, som bare dreper ett byttedyr (eller én vertsorganisme) i løpet av livet; mot filterspisere, som svelger mange små bytteorganismer på en gang; mot parasitter, som lar vertsorganismen leve; og mot åtseletere, som ikke dreper byttet selv.
Strengt tatt kan også kjøttetende planter som soldogg betraktes som predatorer. Det samme kan man si om furukorsnebb og andre fugler som spiser frø, siden hvert frø er et «plantefoster». Predatorer fortærer altså ikke nødvendigvis bare kjøtt. Ikke alle økologer tøyer definisjonen like langt. Det er altså et definisjonsspørsmål. I realiteten vil man finne flytende overganger mellom predasjon og alle andre former for heterotrofi.

Typiske trekk hos predatorer

Predatorer er gjerne raske dyr. De må ha hastighet nok til å ta igjen byttedyrene sine, mens planteetere ikke trenger være raskere enn at de rekker over nok planter til å stille sitt næringsbehov. De fleste predatorer framtrer også som mer aktive og intelligente enn sine byttedyr, side de trenger mental utrustning for en mer utfordrende livsførsel enn planteetere, og blir av og til beskrevet med uttrykk som «blodtørstige».
For å drepe og fortære byttet sitt har predatorer spesialiserte kjever med tenner som setter dem i stand til å immobilisere og utnytte byttedyret. Dette gjelder for alle predatorer, fra store rovpattedyr til flatormer. Predatorer har kortere og mindre kompleks tarm enn sine planteetende slektninger. Cellene i kjøtt er bare omgitt av en tynn cellemembran som er forholdsvis enkel å bryte ned, i motsetting til celleveggen som finnes hos planteceller. Predatorer framstår derved som tynnere og ofte mer langlemmede enn nærstående planteetere.
Selv om rovpattedyr (tiger, ulv osv.), rovfisker (haier, gjedde osv.), rovfugler (havørn, hønsehauk osv.) og øyenstikkere hører til rovdyrene, fins det også mindre «spektakulære» representanter, som blekkspruter, edderkopper, frosker, løpebiller, muldvarper, jegersnegler og nettvinger, for å nevne noen. Selv så langsomme dyr som sjøstjerner kvalifiserer som rovdyr, siden de åpner og spiser én musling av gangen.
MODAG

MODAG er en makroøkonomisk modell for norsk økonomi, utviklet i Statistisk sentralbyrå. Modellen benyttes særlig til å utvikle framskrivninger og politikkanalyser for Finansdepartementet, Stortingets finanskomité, offentlige utvalg og for Statistisk sentralbyrås egne analyser.
Selve modellen er basert på rundt 4000 ligninger som knytter sammen tilgang og anvendelse av produkter til produksjon og forbruk. Den har rundt 45 produkttyper med forskjellige priser for import, eksport og bruk av produktene i forskjellige deler av økonomien i 30 forskjellige næringer. Modellen er kalibrert med siste 30 år med tall fra nasjonalregnskapet. Modeller av typen MODAG er særlig utviklet for å kunne beregne langtidskonsekvenser av ulike finanspolitiske tiltak.
Navnet er en forkortelse for MODell av AGgregert type og har siden 1980-tallet vært av de viktigste modelle i Finansdepartementets arbeid med nasjonalbudsjetter og langtidsprogram.
Solapex

Solapex , eller apex av solens retning , refererer til den retningen som solen ferdes med hensyn til det lokale Ruhesystemet. Dette må ikke å forveksles med solens tilsynelatende bevegelse gjennom stjernebildet Dyrekretsen, som er illusorisk – denne foreslåtte bevegelse er faktisk forårsaket av jordens bane rundt solen.
Den generelle retningen av solens apex er sørvest for stjernen Vega nær stjernebildet Hercules. Det er flere koordinater for solens apex. De visuelle koordinater (som fås ved visuell observasjon av den tilsynelatende bevegelsen) er rett oppstigning (RA) 18ᵗ 28ᵐ 0ˢ og deklinasjon (dec) på 30 ° Nord (i galaktiske koordinater: 56,24 ° lengdegrad, 22,54 ° breddegrad). Den radioastronomiske posisjonen er RA 18ᵗ 03ᵐ 50.2ˢ og 30° 00′ 16.8″ (galaktiske koordinater: 58,87 ° lengdegrad, 17,72 ° breddegrad).
Solens hastighet mot solapex er ca. 16,5 km/s. Denne hastigheten må ikke å forveksles med banefarten til Solen rundt galaksens senter, som er ca 220 km/s og er inkludert i bevegelsen til det lokale Ruhesystemet. Solens bevegelse i Melkeveien er også mer komplisert enn vi kanskje umiddelbart tror.
Arten og omfanget av solens bevegelse ble først demonstrert av William Herschel i 1783.
Solens antapex, motsatt retning av solens apex, ligger nær stjernen Zeta Canis Minoris.
Hesperia

Utseende

Middelsstore (vingespenn ca. 30 millimeter), kraftige, brunlige smygere. Oversiden er brun med gulaktige felter, undersiden av forvingen mest gulbrun, undersiden av bakvingen er grå til grønnlig med sølvaktig hvite flekker eller streker.

Levevis

Disse smygerne flyr gjerne på enger, larvene lever på ulike gress. De voksne besøker gjerne blomster.

Utbredelse

Slekten har en holarktisk utbredelse, men bare tre av de 24 artene lever i Palearktis, de andre i Nord-Amerika. I Europa lever bare kommasmyger (Hesperia comma).
Mickie James

Tidlig liv

James ble født i 1979 som datter av Stuart James, avløpsarbeider, og Sandra Knuckles, en lærer fra Hanover County. Hennes foreldre ble skilt mens hun var et barn. Hun har mange søsken, blant annet en bror, en halvsøster, en halvbror, og tre stebrødre. Hun tok eksamen ved Patrick Henry High School i 1997.
Shang Kexi

Bakgrunn

Hans slekt hadde flyttet til Liaodong i 1576 og hans far, Shangxue Li, tjenestegjorde i hæren som bestyttet den kinesiske grense mot nordøst. Shang Kexi gikk også inn i hæren og voktet grensen mot angrep fra jursjenerne.

I Qings tjeneste

Med Ming-styrets forfall og fall orienterte Shang Kexi seg mot mandsjuenes Qingdynasti og han ble en av de mektigste av generalene som overgav seg til Qing. Han kjempet så for Qing i det sørlige Kina, og etablerte en maktbase i Guangdong som han regjerte som sitt eget føydallen og opparbeide seg stor rikdom og underholdt sin egen hær.
I 1673 brøt det ut føydalkrig da Kangxi-keiseren ville flytte de mektige hanfyrstene Wu Sangui og Geng Jingzhong til Mandsjuria. Shang forble tro mot Qing og deltok ikke i opprøret. 
Shang døde i 1676 og ble etterfulgt av sin sønn Shang Zhixin, som gikk til opprør kort etter men ble beseiret av mandsjuene i 1677.
Missing in Action 2: The Beginning

Handling

Handlingen i denne filmen er lagt forut for handlingen i den første filmen og skildrer fangetilværelsen i Vietnam og hvordan oberst James Braddock (Chuck Norris) etterhvert klarer å flykte etter flere års fangenskap.

Om filmen

Filmen innbrakte $10,5 millioner på amerikanske kinoer og havnet på en 77.-plass over de mest innbringende filmene i USA i 1985. Dette var under halvparten av det som den første filmen innbrakte.
VGs anmelder gav den terningkast to og skrev som følger: «Filmen blir stående som en temmelig naiv versjon av den amerikanske drømmen om å være seierherre på alle fronter».
Missing in action 2 ble ikke satt opp på norske kinoer, men ble utgitt på video i 1987.
Filmen ble innspilt i Jalapa i Mexico og på Saint Kitts og Nevis.
Frans II av Det tysk-romerske rike

Bakgrunn

Han var sønn av den tysk-romerske keiser Leopold II (1747–1792) og Maria Luisa av Spania (1745–1792).
Birger Nilsson (Grip)

Birger Nilsson (Grip) (født på 1490-tallet, død 15. mars 1565) var et svensk riksråd og friherre til Vinäs.
Birger Nilsson var sønn av riksråd Nils Bosson Grip og Anna Trolle. I begynnelsen var han tilhenger av Christian IIs politikk, men forsonte seg i 1524 med Gustav Vasa. I 1531 ble han sendt utenlands for å hente kongens første gemal Katarina og ble samme år titulert som riksråd. 1533 giftet han seg med kongens søsterdatter Brita Joakimsdatter Brahe (1518–1554), og fikk med henne 12 barn. Ved Erik XIVs kroning i 1561 ble han opphøyet til friherre.

Diplomat

Han deltok i flere diplomatiske misjoner: Sommeren 1537 var en av representantene for Sverige ved forhandlingene med lybekkerne i København. Han var også blant forhandlerne med danskene i Kalmar høsten 1540 som ledte til Freden i Brømsebro. I 1554 deltok han også i møtet med danskene i Elfsborg.
I tillegg til å tjene penger på å handle med jern hadde han inntekter fra gods i Småland, Södermanland, Uppland, Västergötland, Östergötland, Västmanland og i Närke.
Paret er begravet i Västra Eds kirke i Småland, men deres gravsten ses på Gumlösa kirke i Skåne. Under Syvårskrigen skjedde det formentlig noe som forhindret gravstenen i å nå frem til bestemmelsesstedet. Den ble i 1850 funnet i en åker og ble montert på Gumlösa kirkes yttervegg.
Dicheros bicornis

Utseende

En middelsstor (22-26 millimeter), blank, gul- eller brunaktig gullbasse uten metallisk glans. Hannen har to rette, flate, litt vridde horn på hodet. Pronotum er gjerne rødlig med svarte kanter, dekkvingene gulaktige med svart sømstripe og svarte for- og bakkanter, fordelingen av gult og svart varierer en del.

Utbredelse

Arten er vidt utbredt i Sørøst-Asia (Thailand, Malaysia, Filippinene og Indonesia i alle fall øst til Timor).
Ungdomens Nykterhetsförbund

Foreningene

Fra et organisasjonsperpektiv har de lokale foreningene alltid vært viktig for UNF. Brorparten av de aktiviteter som skjer i organisasjonen, skjer i regi av de lokale foreningene, som det finnes over 100 av i hele Sverige.

Internasjonal tilknytning

UNF er, i likhet med norske Juvente, tilknyttet ACTIVE. ACTIVE er en europeisk paraplyorganisasjon som samler avholdsorganisasjoner for ungdom. UNF er også tilknyttet NORDGU som samler avholdsorganisasjoner for ungdom fra hele Norden. Videre er UNF tilknyttet IOGT International, som er en verdensomspennende organisasjon som samler avholdsorganisasjoner over hele verden.

Historikk

UNF ble stiftet i 1970 gjennom en sammenslåing av Sveriges Godtemplares Ungdomsförbund (IOGTs ungdomsforbund) og Heimdal (NTOs ungdomsforbund). Samme år ble også IOGT i Sverige og NTO slått sammen til IOGT-NTO.
På kongressen i Göteborg i 2009 ble Vidar Aronsson valgt til forbundsleder i organisasjonen. Elin Lundgren har vært generalsekretær siden august 2009.
Intersport cup 2016/17

Intersport cup 2016/17, som er Sveriges langrennscup for seniorer, gikk over elleve renn, fra 26. november 2016 til 19. mars 2017. Ni av elleve renn telte for hver utøver.
Treborg

Treborg er den eldste bydelen i byen Kopervik. Den er oppkalt etter Kong Sverres borg fra slutten av 1100-tallet som engang skal ha stått her. Her på neset lå også den middelalderske bybegyggelsen i sin tid. Bydelen preges idag av gamle hvitmalte trehus fra 17-og 1800-tallet og trange, krokete gater.
Licheng (Jinan)

Licheng (kinesisk: 历城区; pinyin: Lìchéng Qū) er et bydistrikt i den kinesiske provins Shandong. Det tilhører den subprovinsielle by Jinan. Er har et areal på 1 298,57 km² og teller 849 900 innbyggere (2003).
Albertine (tidsskrift)

Albertine er et norsk tidsskrift som blir utgitt av Prostituertes Interesseorganisasjon i Norge, i de første årene med tilskudd fra Oslo kommunes Helse- og velferdsetat mens de siste tiåret har tidsskriftet fått støtte fra Helsedirektoratet  Navnet spiller på maleren Christian Krohgs maleri Albertine i politilægens venteværelse som henger i Nasjonalgalleriet.
Tidsskriftet har fokus på tema, problemstillinger og politikk relatert til sexarbeid, sexarbeidere, seksuell helse og seksualitet. Tidsskriftet blir blant andre distribuert til  offentlige tiltak og organisasjoner som jobber relatert til sexarbeid og seksuell helse og rettigheter, studenter, folkevalgte politikere, politiske partier og privatpersoner i Norge samt til prostitusjonstiltak og privatpersoner i Danmark og Sverige.  
Filmskaperen Lars Daniel Krutzkoff Jacobsen har fungert som kronikør for Albertine.
Andreas og Mattias' gjerninger

Andreas og Mattias' gjerninger (latin Acta Andreae et Matthiae apud Anthropophagos, egentlig Andreas og Mattias' gjerninger blant menneskeeterne) er et apokryfisk skrift fra oldkirken, skrevet på gresk ca år 200-210. Det har antagelig vært den andre halvdelen av det større skriftet Andreas' gjerninger, og tilhører de apokryfe apostelgjerningene, en sjanger som skildrer de kristne apostlenes liv og gjerningene i tiden etter det som skildres i Bibelens skrift Apostlenes gjerninger.
Det større Andreas' gjerninger er bare delvis kjent og rekonstruert, men har tilsynelatende bestått av to deler: den ene delen handler om apostelen Andreas' reiser i Lilleasia og Hellas, og den andre delen om hans død i byen Patras, nord på Peloponnes. En forkortet versjon av verket på latin ble skrevet av Gregor av Tours ca 593.
Fortellingen tar utgangspunkt i Apostlenes gjerningers beretning om urmenigheten i Jerusalem, og introduserer den tanken at disiplene «delte landene mellom seg ved å kaste lodd». Den nye apostelen Mattias blir sendt til menneskeeternes land, som ligger på et uspesifisert sted. Andreas får en åpenbaring om at Mattias trenger hjelp, og kommer ham til unnsetning etter en sjøreise hvor Jesus er styrmann. Fortellingen inneholder videre visjoner av Kristus, fangenskap og pinsler hos hedningene, oversvømmelse, mirakuløs redning og kollektiv omvendelse. Fortellingen inneholder flere eventyrmotiv, og har mange fellestrekk med Odysseen.
Teksten inneholder både henvisninger til Jesu' gjerninger som er kjent fra evangeliene, og henvisninger til andre, skjulte undre. Andreas blir framhevet både ved at hans liv og lidelser blir sammenlignet med Jesu lidelser, og ved at Andreas har regelmessige åpenbaringer av Jesus.
Teksten er oversatt til norsk i antologien Tidligkristne apokryfer, 2011.
The Cats of Copenhagen

Utgivelser

Ithys Press publiserte sin kunstutgave av The Cats of Copenhagen i januar 2012.  Denne versjonen inneholder Casey Sorrows opprinnelige pennetegninger. typesatt av Michael Caine, Innbindingen er gjort av Christopher Rowlatt og den omfatter håndlaget papirmarmorering.
Utgivelsen skapte kontrovers da Fritz Senn i den Zürich-baserte James Joyce-stiftelsen, uttrykte skuffelse over at bokmanuset hadde blitt hentet fra et brev som var i stiftelsens eie uten konsultasjon eller diskusjon.
Simon & Schusters Scribner Division utga den for første gang i USA den 16. oktober 2012.
Den første utgaven på italiensk, «I gatti di Copenhagen», kom på forlaget Giunti Editore 24. oktober 2012.
Psichogios Publications stod for den greske utgaven, «ΟΙ ΓΑΤΕΣ ΤΗΣ ΚΟΠΕΓΧΑΓΗΣ», 30. oktober 2012.
I november 2012 ga Gyldendal ut den danske versjonen, «Københavnerkatte».
20/20

Bakgrunn

Brian Wilson hadde allerede i 1965 sluttet å spille konserter etter at han begynte å få stadig større problemer med å håndtere sin sykdom. Disse problemene ble forverret etter at han ble avhengig av kokain, og gjorde at han også begynte å trekke seg unna innspillinger i studio. De andre i bandet måtte ta stadig større ansvar for det kreative. Den eneste helt nye sangen han skrev til albumet var «I Went to Sleep». «Do It Again» var en hit allerede i 1968, mens «Our Prayer» og «Cabinessence» var to sanger fra SMiLE.
Dennis Wilson hadde før innspillingen blitt kjent med Charles Manson, som ville at Dennis skulle hjelpe han inn i musikkbransjen. The Beach Boys spilte inn Mansons låt «Cease to Exist», med ny tittel «Never Learn Not to Love». Manson sa at teksten ikke måtte endres, men at de ellers kunne gjøre hva de ville med sangen. Da sangen ble utgitt med bare Dennis Wilson som kreditert låtskriver, ble Manson rasende og truet med å drepe ham.
Da storebror Brian ikke lengre tok sitt ansvar, tok Dennis og Carl Wilson over kontrollen i studio. Carl produserte en versjon av Phil Spector-låten «I Can Hear Music». Sangen ble gitt ut på singel, og ble bandets siste originale topp 40-hit i USA på sju år. Dennis bidro denne gangen med tre sanger, mot to på det forrige studioalbumet Friends. Albumet inneholder også Bruce Johnstons første bidrag på låtskriversiden, med instrumentalen «The Nearest Faraway Place».